…erhoalh en devoé a nehou hé inean sclerdéret a ziarhlué. En dén dévot Fénélon  e soublé é ben dré respet quel liés ghuéh èl ma laré er gùir-men : Mari, a béhani é ma gannet Jésus. Germénen e vourré bras ehué é laret en Ave, Maria ; hag er bedennig vèrr-zé e oé aveit-hi ur vamen a sclerdér hag a gonsolation perpet ; liès é oé ar hé zéad, hag hi larèt e hré guet ur galon tinerroh hoah a garanté doh er Huerhiés der hours ag en Angelus. Quentéh èl ma cleué er hetan taul ag er hloh péhani, a houdé huéh cant vlai quent, é ol en doar créchen, e sonné, èl ma sonn hoah hinihue en dé, tær guéh én dé, aveit gobér larèt er beden-zé, hi hum laqué ar benneu hé deuhlin, ne vern é péh léh en hum gavé, aveit discoeit (sic) de Vari brassoh respet. Quer groeit e oé doh er pratiq-zé a zévotion, ma oé bet guélet liés a huéh doh hum laquat elcé ar hé deuhlin é creis en eérh memb hag er fang, hemb quemérét en amzér de glasq ul léh aral e vehé bet guél eit-hi ; ha mar dé dehi hum gavouet de Gleuèt er hloh é sonnein, ér momant ma trezé ur oah pehani e rid dré en doareu a bibrac, ne chomé quet tam ar va-